Ο **Φίλιππος Γ** (*Philipp III. von Hessen-Butzbach*, 26 Δεκεμβρίου 1581 - 28 Απριλίου 1643) από τον Οίκο της Έσσης-Ντάρμστατ ήταν λάνγκραβος της Έσσης-Μπούτσμπαχ.

Βιογραφία
---------

Ήταν ο δευτερότοκος γιος του Γεωργίου Α΄ λαντγκράβου της Έσσης-Ντάρμστατ και της Μαγδαληνής, κόρης του Μπέρνχαρτ Η΄ κόμη του Λίππε.

Το 1596 απεβίωσε ο πατέρας του· στην Έσση-Ντάρμστατ ίσχυε η *αρχή του πρωτότοκου*, δηλ. ο πρωτότοκος έπαιρνε την ιδιοκτησία και οι υπόλοιποι αδελφοί ένα ποσό ή, αν δεν υπήρχαν χρήματα, μία μικρότερη περιοχή χωρίς κυριαρχία σε αυτήν. Τους επιτρεπόταν η χρήση του τίτλου *λάντγκραβος*, αλλά η κυριαρχία έμενε στον πρωτότοκο. Έτσι ο Λουδοβίκος Ε΄ έλαβε το μεγαλύτερο μέρος, ο Φίλιππος το Μπούτσμπαχ και ο μικρότερος Φρειδερίκος Α΄ το Χόμπουρκ.

Το λαντγκραβιάτο του ήταν η πόλη του Μπούτσμπαχ και μερικά κοντινά χωριά. Κατά τον Τριακονταετή Πόλεμο ο κόμης του Ζολμς-Μπράουνφελς έπεσε στη δυσμένεια του Γερμανού βασιλιά, ο οποίος έδωσε το 1/4 της κομητείας στον Φίλιππο Γ΄. Το 1639 προστέθηκε το Ίττερ και το κάστρο του Βελ με τα χωριά του. Το εισόδημά του έφτανε τα 24.000 γκουίλντερς.

Ο Φίλιππος Γ΄ ήταν μορφωμένος και ταξιδεμένος· μιλούσε 8 γλώσσες, ήταν μαθηματικός και συγκρότησε αξιόλογη βιβλιοθήκη. Έκτισε ένα αστεροσκοπείο στο κάστρο Μπούτσμπαχ και έφτιαξε μερικά αστρονομικά όργανα. Το 1618 διόρισε τον Ροδοσταυρίτη γιατρό Ντάνιελ Μέγκλινκ (Θεόφιλο Σβήγκχαρτ) ως μαθηματικό και αστρονόμο της Αυλής του. Ο Μέγκλινκ τον έφερε σε επαφή με τον καθηγητή αστρονομίας Βίλχελμ Σίκαρτ, που είχε εφεύρει μία υπολογιστική μηχανή το 1623. Ο Φίλιππος Γ΄ αλληλογραφούσε με τον Γαλιλαίο και τον Κέπλερ. Ταξίδεψε στην Ιταλία το 1602 και 1607, όπου συνάντησε τον κατά 27 έτη μεγαλύτερό του Γαλιλαίο. Ο Κέπλερ επισκέφθηκε το Μπούτσμπαχ το 1621 και 1627 και οι δύο τους παρατήρησαν το μέγεθος των ηλιακών κηλίδων. Το 1624 Ο Φίλιππος Γ΄ τύπωσε το έργο του Κέπλερ *Λογαριθμική χιλιάς*. 

Επέκτεινε το κάστρο του και το περιτριγύρισε με έναν ευχάριστο κήπο και δενδρόκηπο, που δεν σώζονται πια. Το πιο μεγάλο ενδιαφέρον του κήπου ήταν το *πλανητικό αναβρυτήριο*. Από τα σχέδια που σώθηκαν, μαζί με μία ζωγραφιά του, κατασκευάστηκε στην εποχή μας ένα μοντέλο.

Ο φυσιοθεραπευτής του Γιόχαν Σρέντερ του σύστησε μία θεραπεία εφίδρωσης στα Λουτρά Έμς. Το 1643 από απροσεξία του κουρέα που την εφάρμοζε, πήρε φωτιά το οινόπνευμα και ο Φίλιππος Γ΄ υπέφερε από εγκαύματα, ώσπου σύντομα απεβίωσε. Ήταν άτεκνος και το Μπούτσμπαχ επανενώθηκε με το Ντάρμστατ. Η χήρα του έμεινα στο κάστρο όσο ζούσε.

Οικογένεια
----------

Νυμφεύτηκε πρώτα τη Μαργαρίτα του Ντήπχολτς, που απεβίωσε το 1629. 

Το 1632 ο Φίλιππος Γ΄ έκανε δεύτερο γάμο με τη Χριστίνα-Σοφία της Ανατολικής Φρισίας. Δεν απέκτησε απογόνους από τους γάμους του.

Αναφορές
--------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 115864660. Ανακτήθηκε στις 14  Αυγούστου 2015.
2. 1 2  *International Music Score Library Project*. Category:Philipp\_III. Ανακτήθηκε στις 9  Οκτωβρίου 2017.
3. ↑  p29891.htm#i298906.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 15  Δεκεμβρίου 2014.
5. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 29  Απριλίου 2014.
6. ↑  Darryl Roger Lundy: (Αγγλικά) *The Peerage*. p29891.htm#i298906.
7. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
8. ↑  *Czech National Authority Database*. ntk20211120933. Ανακτήθηκε στις 1  Μαρτίου 2022.
9. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 29  Μαρτίου 2015.
10. 1 2 3  *Czech National Authority Database*. ntk20211120933. Ανακτήθηκε στις 20  Δεκεμβρίου 2022.
11. 1 2  Darryl Roger Lundy: (Αγγλικά) *The Peerage*.
12. ↑  Johannes Kepler (tr. & ed. Edward Rosen), "Kepler's somnium: the dream, or posthumous work on lunar astronomy", Courier Dover Publications, 2003, (ISBN 0-486-43282-3), p.184

Πηγές
-----

* Arthur Wyß (1888), "Philipp III.", Allgemeine Deutsche Biographie (ADB) (in German), 26, Leipzig: Duncker & Humblot, pp. 1–2
* Siegfried Rösch: Landgraf Philipp v. Hessen-Butzbach und sein Gelehrtenkreis, Genealogical yearbook, vol. 8, Degener, Neustadt an der Aisch, 1968.
* Siegfried Rösch: Landgraf Philipp III. von Hessen-Butzbach und Johannes Kepler, Wetterauer Geschichtsblatt, vol. 24, Friedberg, Hesse, 1975.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 49964641
* ISNI: 0000 0000 1017 0215
* GND: 115864660
* SUDOC: 182823555
* NKC: ntk20211120933

 |

 |